techiaith/cofnodycynulliad_en-cy huggingface dataset:
English: Thank you. Obviously, the First Minister, straight after this item, will be leading a statement on our programme for government, and it does reflect our manifesto promise to ensure that estate charges for public open spaces and facilities are paid for in a way that is fair. You, I think, point out quite rightly there's a great deal of information out there now, and I know the UK Government announced a package of reforms, and the Welsh Government have worked closely with the UK Government in relation to this. We held a call for evidence on estate charges, as you referred to, and the Minister for Climate Change is considering all options available before coming to any further decisions.
Welsh: Diolch i chi. Yn amlwg, fe fydd y Prif Weinidog, yn syth ar ôl yr eitem hon, yn arwain datganiad ar ein rhaglen lywodraethu, ac mae honno'n adlewyrchu ein haddewid maniffesto i sicrhau y caiff taliadau ystadau ar gyfer mannau agored a chyfleusterau cyhoeddus eu talu mewn ffordd sy'n deg. Rwy'n credu eich bod chi'n gwbl gywir i nodi bod llawer iawn o wybodaeth ar gael nawr, ac fe wn i fod Llywodraeth y DU wedi cyhoeddi pecyn o ddiwygiadau, ac mae Llywodraeth Cymru wedi gweithio yn agos gyda Llywodraeth y DU yn hyn o beth. Cynhaliwyd galwad am dystiolaeth o ran taliadau ystadau, fel roeddech chi'n dweud, ac mae'r Gweinidog Newid Hinsawdd yn ystyried yr holl ddewisiadau sydd ar gael cyn dod i unrhyw benderfyniadau eraill.
English: The next item is that statement by the First Minister on the programme for government. First Minister Mark Drakeford.
Welsh: Yr eitem nesaf, felly, yw'r datganiad yna gan y Prif Weinidog ar y rhaglen lywodraethu. Felly'r Prif Weinidog Mark Drakeford.
English: Thank you very much, Llywydd. Today, less than six weeks after the election, this new Welsh Labour Government's programme for government has been published. This is an ambitious and radical plan that delivers on the manifesto promises that we made during the election. It will help us create a stronger, greener and fairer Wales. The programme for government is being published much earlier than in the past, and that's because of the challenges we face in Wales and the need to tackle them with urgency. These are challenges that are unprecedented that have been caused by the ongoing impact of the pandemic, leaving the European Union, and, of course, climate change. This Government is determined to get to work on these issues and to start achieving the commitments that we made to and for our country. Llywydd, the Well-being of Future Generations (Wales) Act 2015 provides a unique framework for Wales, and a number of those who are still here in this sixth Senedd helped to place it on the statute book. We are only temporary custodians of the wonderful country that we live in, and we all have a duty to make Wales a better and stronger place for our children. We publish today the well-being objectives that are required under the Act in order to reaffirm again the central part the Act plays in our thinking and our policies.
Welsh: Llywydd, diolch yn fawr. Heddiw, llai na chwe wythnos ar ôl yr etholiad, mae rhaglen lywodraethu'r Llywodraeth Lafur Cymru newydd hon wedi'i chyhoeddi. Mae'n gynllun uchelgeisiol a radical sy'n cyflawni'r addewidion maniffesto a wnaethom ni yn ystod yr etholiad. Bydd yn helpu i greu Cymru gryfach, wyrddach a thecach. Mae'r rhaglen lywodraethu hon yn cael ei chyhoeddi'n llawer cynt nag yn y gorffennol. Mae hynny oherwydd yr heriau sy'n ein hwynebu yng Nghymru a'r angen i'w taclo ar frys. Mae'r rhain yn heriau na welid eu tebyg o'r blaen, sydd wedi eu hachosi gan effaith barhaus y pandemig, gadael yr Undeb Ewropeaidd, ac, wrth gwrs, newid hinsawdd. Mae'r Llywodraeth hon yn benderfynol o fwrw ymlaen â'n gwaith ar y materion hyn a dechrau cyflawni'r ymrwymiadau a wnaethom i'n gwlad ac er mwyn ein gwlad. Llywydd, mae Deddf Llesiant Cenedlaethau'r Dyfodol (Cymru) 2015 yn rhoi fframwaith unigryw i Gymru, ac mae nifer o'r rhai sydd dal yma yn y chweched Senedd hon wedi helpu i'w gosod ar y llyfr statud. Dim ond ceidwaid dros dro ydym ni ar y wlad wych rydym ni'n byw ynddi, ac mae gan bob un ohonom ddyletswydd i wneud Cymru'n lle gwell a chryfach i'n plant. Rydym ni'n cyhoeddi heddiw yr amcanion llesiant, sy'n ofynnol dan y Ddeddf, er mwyn pwysleisio eto y rhan ganolog sydd gan y Ddeddf yn ein syniadau a'n polisïau.
English: Llywydd, this programme for government is built around those well-being objectives; a set of objectives intended to maximise our contribution to the well-being goals and deliver actions over this Government term that will leave a positive legacy for future generations. We start this sixth Senedd still in the midst of a public health emergency and still living with restrictions and measures to protect our public health. Cases may have fallen markedly, but the emergence and spread of the new delta variant is a sobering reminder that the pandemic has not gone away. It's a pandemic that has had an enormous impact on us all and on every part of our lives. It has laid bare the deepening inequalities in our society. Our brilliant vaccination programme offers us a different relationship with the virus, but we will be living with it and with the many consequences of it for some time to come.
Welsh: Llywydd, fe luniwyd y rhaglen lywodraethu hon o amgylch yr amcanion llesiant hynny; cyfres o amcanion a fwriadwyd i wneud y mwyaf o'n cyfraniad ni at y nodau o ran llesiant a chyflawni camau gweithredu dros dymor y Llywodraeth hon a fydd yn waddol cadarn i genedlaethau'r dyfodol. Mae'r argyfwng iechyd cyhoeddus yn parhau ar ddechrau'r chweched Senedd hon ac rydym ni'n dal i fyw gyda chyfyngiadau a mesurau i ddiogelu iechyd ein cyhoedd. Efallai fod yr achosion wedi gostwng yn sylweddol, ond mae ymddangosiad ac ymlediad amrywiolyn newydd delta yn ein hatgoffa nad yw'r pandemig wedi dod i ben. Mae'r pandemig hwn wedi cael effaith enfawr arnom ni i gyd ac ar bob rhan o'n bywydau ni. Mae wedi dinoethi'r anghydraddoldebau sy'n dyfnhau yn ein cymdeithas ni. Mae ein rhaglen frechu wych ni'n cynnig perthynas wahanol â'r feirws, ond fe fyddwn yn byw gyda'r feirws a'i ganlyniadau niferus am gryn amser i ddod.
English: Llywydd, I thank the Member for those detailed questions. I'll do my best to answer as many of them as I can as quickly as I can. The 12,000 additional staff for the health service is, of course, a five-year commitment because these are new staff coming out of treatment - out of training, I beg your pardon. A nurse who began training two years ago will be available in the NHS this year; a nurse who began training in September of last year will not be trained for three years. So, this is a production line of doctors, nurses, physiotherapists, speech therapists, occupational therapists - all those many, many people that we rely on for the health service. Three years is the minimum length of time that it takes to train for any of those roles, and many of them are five and more years, and the investment that we make is an investment that doesn't see its payoff sometimes even into the Senedd term beyond the one that we are now beginning. So, those will be staff that will become available over the whole term, beginning immediately at the end of the current academic year.
Welsh: Llywydd, rwy'n diolch i'r Aelod am y cwestiynau manwl hynny. Fe wnaf i fy ngorau glas i ateb cymaint ohonyn nhw ag y gallaf mor gyflym ag y gallaf. Mae'r 12,000 o staff ychwanegol ar gyfer y gwasanaeth iechyd, wrth gwrs, yn ymrwymiad o bum mlynedd gan fod y rhain yn staff newydd sydd newydd gwblhau eu triniaeth - gwblhau eu hyfforddiant, mae'n ddrwg gennyf. Fe fydd nyrs a ddechreuodd ei hyfforddiant ddwy flynedd yn ôl ar gael i'r GIG eleni; ni fydd nyrs a ddechreuodd ei hyfforddiant ym mis Medi'r llynedd yn cwblhau ei hyfforddiant am dair blynedd arall. Felly, mae hon yn llinell gynhyrchu o feddygon, nyrsys, ffisiotherapyddion, therapyddion lleferydd, therapyddion galwedigaethol - yr holl bobl hynny yr ydym ni'n dibynnu arnyn nhw i gynnal gwasanaeth iechyd. Tair blynedd yw'r cyfnod lleiaf y mae'n ei gymryd i hyfforddi ar gyfer unrhyw un o'r swyddi hynny, ac mae llawer ohonyn nhw'n gyfnodau o bum mlynedd a mwy, ac mae'r buddsoddiad a wnawn ni'n fuddsoddiad nad yw'n cael ei weld yn cael ei dalu'n ôl weithiau, hyd yn oed, nes y byddwn ni i mewn i dymor Seneddol yn dilyn yr un yr ydym ni'n dechrau arno nawr. Felly, fe fydd y rhain yn staff a fydd ar gael dros y tymor cyfan, gan ddechrau ar unwaith ar ddiwedd y flwyddyn academaidd gyfredol.
English: Thank you to the First Minister for today's statement. It's the privilege of any new Government to set the agenda, to set the tone and the ambition at the beginning of a new parliamentary term. And I noted that the First Minister took pride in the fact that it's only six weeks since the election. I happened to look at newspapers from 10 years ago, and it was six weeks that had passed then too.
Welsh: Diolch i'r Prif Weinidog am y datganiad heddiw. Braint unrhyw Lywodraeth newydd, wrth gwrs, ydy cael gosod agenda, gosod y cywair, a gosod uchelgais ar ddechrau tymor seneddol newydd. Roeddwn i'n sylwi bod y Prif Weinidog yn ymfalchïo mai dim ond chwe wythnos sydd yna ers yr etholiad. Roeddwn i'n digwydd edrych ar bapurau newydd o 10 mlynedd yn ôl, a rhyw chwe wythnos oedd wedi pasio bryd hynny hefyd.
English: 'Finally we get a hint of a programme from the First Minister',
Welsh: 'O'r diwedd fe gawn ni ryw arwydd o raglen gan y Prif Weinidog',
English: 'Is that all you've got, First Minister?'
Welsh: 'Ai dyna'r cyfan sydd gyda chi, Prif Weinidog?',
English: Llywydd, this Parliament will - . Dirprwy Lywydd, this Parliament will understand what I mean when I, as a Plaid Cymru Member, say that I fear we are currently limiting our ambitions as a nation. We have different viewpoints on the potential offered by independence. In our vision of a Wales that can build its own relationships with other nations in these islands and beyond, we look towards ambitions that aren't limited by UK Government or Whitehall. We heard the First Minister say, 'We will use all the powers we have to tackle climate change.' I think it's an hour and a half ago he was saying how frustrated he was at the limitations being placed on our ability to tackle climate change by Whitehall rules on borrowing, for example. We can be more ambitious in that way. If the Labour Government, like the Conservatives, are determined that it's by continuing, effectively, to give an ultimate veto to Westminster, to allow UK Government to set the parameters within which we can try to forge a new future for our nation, then it's up to this Government to show that a truly transformative programme for government can be put in place within that UK context. I'm afraid that that is not what I see in this programme for government, but, as I wish the First Minister well in embarking on the next five years, I guess it's up to his Government to prove me wrong.
Welsh: Llywydd, fe fydd y Senedd hon - . Dirprwy Lywydd, fe fydd y Senedd hon yn deall yr hyn yr wyf i'n ei olygu pan ddywedaf i, yn Aelod o Blaid Cymru, fy mod yn ofni ein bod yn cyfyngu ar ein huchelgeisiau fel cenedl ar hyn o bryd. Mae gennym ni wahanol safbwyntiau ar y posibiliadau y gallai annibyniaeth eu cynnig. Yn ein gweledigaeth ni o Gymru fel gwlad a all feithrin ei pherthynas ei hun â chenhedloedd eraill yn yr ynysoedd hyn a thu hwnt, rydym yn anelu at uchelgeisiau na chyfyngwyd arnynt gan Lywodraeth y DU na Whitehall. Fe glywsom ni'r Prif Weinidog yn dweud, 'Fe fyddwn ni'n defnyddio'r holl bwerau sydd gennym i fynd i'r afael â newid hinsawdd.' Rwy'n credu mai rhyw awr a hanner yn ôl yr oedd yn dweud pa mor rhwystredig y mae gyda'r cyfyngiadau a roddir ar ein gallu ni i fynd i'r afael â newid hinsawdd gan reolau Whitehall ar fenthyca, er enghraifft. Fe allem ni fod yn fwy uchelgeisiol yn hynny o beth. Os yw'r Llywodraeth Lafur, fel y Ceidwadwyr, yn credu'n bendant mai drwy barhau, i bob pwrpas, i roi'r feto i San Steffan yn y pen draw, a chaniatáu i Lywodraeth y DU bennu'r paramedrau y gallwn ni geisio llunio dyfodol newydd i'n cenedl oddi mewn iddynt, yna gwaith y Llywodraeth hon yw dangos y gellir rhoi rhaglen lywodraethu wirioneddol drawsnewidiol ar waith yng nghyd-destun y DU. Rwy'n ofni nad hynny a welaf i yn y rhaglen lywodraethu hon, ond gan fy mod i'n dymuno'n dda i'r Prif Weinidog wrth ddechrau ar y pum mlynedd nesaf, rwy'n credu mai gwaith y Llywodraeth fydd dangos fy mod i'n cyfeiliorni.
English: Thank you very much to Rhun ap Iorwerth for what he said at the outset of his speech, about the possibility to collaborate on a number of things that are in the programme where we have the same ideas, similar ideas, in the areas outlined in the Plaid Cymru manifesto. And I'm looking forward to collaborating where those possibilities arise. As Rhun ap Iorwerth said, Dirprwy Lywydd, Members will have to wait for some of the detail that he was requesting.
Welsh: Wel, Dirprwy Lywydd, diolch yn fawr i Rhun ap Iorwerth am beth ddywedodd e ar ddechrau beth roedd e wedi ei ddweud am y posibiliadau o gydweithio ar nifer o bethau sydd yn y rhaglen lle mae'r syniadau sydd gyda ni yn syniadau o'r un fath ac yn yr un maes ag a oedd ym maniffesto Plaid Cymru. Dwi'n edrych ymlaen at gydweithio lle mae posibiliadau fel yna yn codi. Fel y dywedodd Rhun ap Iorwerth, Dirprwy Lywydd, bydd yn rhaid i'r Aelodau aros am rai o'r manylion roedd e'n gofyn amdanynt.
English: Before I call other speakers, can I remind everyone that I fully appreciate the importance of the programme for government statement and that people want to ask questions about the future direction of the Government, but we have a limited time, and, therefore, I want to call everybody on the list? So, if you can keep yourselves to your minute and be succinct, I'd be very grateful. Rhianon Passmore.
Welsh: Cyn imi alw ar eraill i siarad, a gaf i atgoffa pawb fy mod i'n deall arwyddocâd datganiad y rhaglen lywodraethu yn llwyr ac y bydd rhai yn awyddus i ofyn cwestiynau ynglŷn â chyfeiriad y Llywodraeth i'r dyfodol, ond mae ein hamser ni'n gyfyngedig? Felly, rwy'n dymuno galw pawb sydd ar y rhestr. Felly, pe byddech yn cadw at y munud sydd gennych a bod yn gryno, fe fyddwn innau'n ddiolchgar iawn. Rhianon Passmore.
English: Diolch, Deputy Presiding Officer. First Minister, on behalf of the people of Islwyn, firstly, I wanted to briefly congratulate you on a stunning election victory in May, and for all that you have done personally in keeping Wales safe during the pandemic. The unprecedented pandemic continues to rightly dominate all our minds and has changed all assumptions about how we will live, work and play in the years ahead, but simultaneously Wales continues to cope with 10 long years of underfunding and continued cuts to Welsh budgets, cuts to UK welfare support, cuts to trade and the Brexit downturn, all as we stare into the eye of the climate change storm. First Minister, the Climate Change Committee has warned that Governments must act swiftly and consciously in all public policy decision making. So, how, with this context, will Wales put climate change at the very heart of transforming our economy? And how will our Welsh Labour programme for government deliver a cleaner, greener and fairer country and a more equal society within those circumstances?
Welsh: Diolch, Dirprwy Lywydd. Prif Weinidog, ar ran pobl Islwyn, yn gyntaf, rwy'n awyddus i ddweud gair byr i'ch llongyfarch chi am eich buddugoliaeth ysgubol yn etholiad mis Mai, ac am y cyfan a wnaethoch chi'n bersonol i gadw Cymru yn ddiogel yn ystod y pandemig. Mae'r pandemig, na welwyd ei debyg, yn parhau i feddiannu ein meddyliau, a hynny'n briodol. Mae wedi newid pob rhagdybiaeth sydd gennym ni o ran sut rydym yn byw, gweithio a gorffwys yn y blynyddoedd i ddod, ond ar yr un pryd mae Cymru yn parhau i ymlafnio oherwydd 10 mlynedd hir o danariannu a thoriadau parhaol i gyllidebau Cymru, a thoriadau i gymorth lles y DU, toriadau i fasnach a'r wasgfa oherwydd Brexit, a'r cyfan wrth inni rythu ar drychineb newid hinsawdd. Prif Weinidog, mae'r Pwyllgor Newid Hinsawdd wedi rhybuddio bod yn rhaid i Lywodraethau weithredu'n gyflym a chydwybodol ym mhob penderfyniad polisi cyhoeddus. Felly, sut, yn y cyd-destun hwn, y bydd Cymru yn rhoi newid hinsawdd wrth wraidd trawsnewid ein heconomi ni? A sut wnaiff rhaglen lywodraethu Llafur Cymru sicrhau gwlad sy'n lanach, yn wyrddach a thecach; a chymdeithas sy'n fwy cyfartal yn yr amgylchiadau hyn?
English: Well, Llywydd, I thank Rhianon Passmore for that. I hope she'll recognise that climate change is at the heart of this Government, that we have created a ministry and a Minister to draw together all the different threads that the Welsh Government has to make the maximum contribution that we can to that agenda. We do need a UK Government that is equally committed to playing its part alongside us, and I look forward to the opportunities that there will be to discuss that and to work collaboratively and co-operatively with other Governments in the United Kingdom to make the difference that we all need to make, if we are to hand on the beautiful, but very fragile part of the globe that we are privileged to occupy in a state that would stand up to examination by those who come after us.
Welsh: Wel, Llywydd, rwy'n diolch i Rhianon Passmore am hynny. Rwy'n gobeithio y bydd hi'n cydnabod bod newid hinsawdd wrth galon y Llywodraeth hon, a'n bod ni wedi creu gweinyddiaeth a Gweinidog i ddwyn ynghyd yr edafedd amrywiol sydd gan Lywodraeth Cymru i wneud y cyfraniad mwyaf posibl i'r agenda hon. Mae angen i Lywodraeth y DU fod yr un mor ymrwymedig i chwarae ei rhan hi ochr yn ochr â ni. Rwy'n edrych ymlaen at y cyfleoedd sydd i ddod ar gyfer trafod hynny a chydweithio a chydweithredu â Llywodraethau eraill yn y Deyrnas Unedig i wneud y gwahaniaeth y mae angen i bob un ohonom ni ei wneud, os ydym eisiau trosglwyddo'r rhan brydferth ond bregus iawn o'r byd yr ydym yn freintiedig i'w meddiannu mewn cyflwr a wnaiff oddef ei harchwilio gan y rhai sy'n dod ar ein holau ni.
English: Thank you, First Minister, for outlining your programme for government. You talked earlier about growing the Welsh economy and, indeed, there's a section there - I briefly had a chance to look at it - looking at the economy, and we welcome anything that drives the economy, especially in a bounce-back following this awful pandemic. But I'm sure you will agree with me that it's so important that Wales features on the world stage. I heard you saying about global networks earlier, but I don't see it in the programme as to how we're going to actually promote Wales on the world stage, because at the moment we're seeing GDP per capita at the lowest across the UK in Wales and we're seeing research and development investment at the lowest levels in Wales, hardly touching 1 per cent of R&D investment in the UK. And it's fundamentally important, because we have all of the ingredients in Wales to make us strong, yet we're not cementing them together in the right way, and we've lost many opportunities over many years through not doing things as fast as we should have done. Yet, Wales is home to globally recognised businesses and boasts huge economic credentials, including the compound semiconductor industry -
Welsh: Diolch, Prif Weinidog, am amlinellu eich rhaglen lywodraethu. Roeddech chi'n sôn yn gynharach am dyfu economi Cymru ac, yn wir, mae adran yno - fe gefais gyfle yn fyr i edrych arni - sy'n edrych ar yr economi, ac rydym yn croesawu unrhyw beth sydd am sbarduno'r economi, yn arbennig mewn adferiad yn dilyn y pandemig ofnadwy hwn. Ond rwy'n siŵr y byddech chi'n cytuno â mi ei bod yn bwysig iawn fod Cymru yn ymddangos ar lwyfan y byd. Fe wnes i eich clywed yn dweud rhywbeth am rwydweithiau byd-eang yn gynharach, ond nid wyf i'n gweld hynny yn y rhaglen o ran sut y byddwn ni'n hyrwyddo Cymru ar lwyfan y byd, oherwydd ar hyn o bryd rydym ni'n gweld CMC y pen ar ei isaf ledled y DU yng Nghymru ac rydym ni'n gweld buddsoddiad ymchwil a datblygu ar y lefelau isaf yng Nghymru, a phrin fod hynny'n cyffwrdd ag 1 y cant o fuddsoddiad ymchwil a datblygu yn y DU. Ac mae hynny'n hanfodol bwysig, oherwydd mae gennym yr holl gynhwysion yng Nghymru i'n gwneud ni'n gryf, ac eto nid ydym yn eu hasio gyda'i gilydd yn y ffordd iawn, ac rydym wedi colli llawer o gyfleoedd dros lawer o flynyddoedd drwy beidio â gwneud pethau mor gyflym ag y dylem fod wedi eu gwneud. Ac eto, mae Cymru yn breswylfa i fusnesau a gydnabyddir yn fyd-eang ac mae ganddi gymwysterau economaidd aruthrol, gan gynnwys y diwydiant lled-ddargludyddion cyfansawdd -
English: Can the Member come to a question now, please?
Welsh: A fyddai'r Aelod mor garedig â gofyn cwestiwn nawr, os gwelwch yn dda?
English: Can you come to a question now?
Welsh: A wnewch chi ofyn cwestiwn nawr?
English: Right. Sorry, Deputy Presiding Officer. Well, the question is: First Minister, would you be focusing a lot harder on promoting Wales on an all-Wales and global scene so that we can actually reap the benefits of that opportunity and encourage inward investment? At the moment, we're not seen as a favourable place for investment because we haven't raised our profile enough on that global position and platform. I hope that we can do more in that regard going forward. Thank you, First Minister.
Welsh: Iawn. Mae'n ddrwg gennyf, Dirprwy Lywydd. Wel, y cwestiwn yw: Prif Weinidog, a fyddwch chi'n canolbwyntio'n fwy o lawer ar hyrwyddo Cymru ar lwyfan Cymru gyfan a byd-eang fel y gallwn ni elwa'n wirioneddol ar y cyfle hwn ac ennyn mewnfuddsoddiad? Ar hyn o bryd, nid ydym yn cael ein hystyried yn gyrchfan ffafriol ar gyfer buddsoddi gan nad yw ein proffil yn ddigon uchel ar y safle a'r llwyfan byd-eang hwnnw. Rwy'n gobeithio y gallwn ni wneud mwy i'r perwyl hwnnw wrth symud ymlaen. Diolch i chi, Prif Weinidog.
English: First Minister, it is a good, sound programme for government - [ Interruption.] It is a good, sound programme for government on which there is a strong mandate to actually deliver this now, despite the criticism from the opposition benches a moment ago. I'm going to focus on just two areas that I'd like to, because we stand up and we ask you to go further, do it faster; we've got a five-year programme for government here. But the two areas I'd like to focus on are, one, buses and public transport, which I understand we might well have a debate next week on. It's how soon we can get to that point where we can actually get more local control of our bus services and related community transport services as well, so we can deliver that. And the second one is on the clean air Act. There's wide cross-party support now to actually move very fast on that, and to have good, measurable, ambitious targets within it. So, how soon could we see that as well? There are over 100 items in here, and as you say, there are more, actually, with individual Ministers as well that aren't even within this document. But on those two, I think you'd find good support - we just need to get on with it.
Welsh: Prif Weinidog, mae hon yn rhaglen lywodraethu dda a chadarn - [ Torri ar draws.] Mae'n rhaglen dda a chadarn ar gyfer llywodraethu lle ceir mandad cryf i gyflawni hyn nawr, er gwaethaf y feirniadaeth gan feinciau'r gwrthbleidiau eiliad yn ôl. Rwyf am ganolbwyntio ar ddau faes yn unig yr hoffwn i eu codi, oherwydd rydym ni'n sefyll ac yn gofyn ichi fynd ymhellach, a gwneud hyn yn gyflymach; mae gennym raglen lywodraethu bum mlynedd yn y fan hon. Ond y ddau faes yr hoffwn ganolbwyntio arnynt yw, yn gyntaf, bysiau a thrafnidiaeth gyhoeddus, ac rwy'n deall y gallem gael dadl yr wythnos nesaf ar hynny. Mae'n golygu pa mor fuan y gallwn ni gyrraedd y pwynt hwnnw lle mae gennym fwy o reolaeth leol ar ein gwasanaethau bysiau a gwasanaethau trafnidiaeth gymunedol cysylltiedig ni hefyd, er mwyn cyflawni hynny. Ac mae'r ail faes yn ymwneud â'r Ddeddf aer glân. Mae cefnogaeth drawsbleidiol eang nawr i symud yn gyflym iawn yn hyn o beth, a bod â thargedau pendant, mesuradwy ac uchelgeisiol. Felly, pa mor fuan y gallem ni weld hynny hefyd? Mae dros 100 o eitemau yma, ac fel y dywedwch chi, mae yna fwy, mewn gwirionedd, gyda Gweinidogion unigol hefyd nad ydynt hyd yn oed wedi eu cynnwys yn y ddogfen hon. Ond ar y ddau bwynt yna, rwy'n credu y cewch chi gefnogaeth dda - mae angen inni fwrw ymlaen â'r rhain.